กระทู้ถามที่ ๓๘๕ ร.

เรื่อง การสร้างสะพานเชื่อมเกาะสมุย จังหวัดสุราษฎร์ธานี
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้
ปัจจุบันการทางพิเศษแห่งประเทศไทยมีเส้นทางรับผิดชอบเส้นทางเชื่อมเกาะสมุยกับแผ่นดินใหญ่ การทางพิเศษแห่งประเทศไทยให้ความสำคัญกับประชาชนเกาะสมุย และเศรษฐกิจ จะต้องลงทุน ทุกคนได้รับผลประโยชน์จากสะพานแห่งนี้ การทำการศึกษาความต้องการของประชาชนเกาะสมุย ที่มีความต้องการสะพานหรือไม่ การทางพิเศษแห่งประเทศไทยมีขั้นตอนและแผนการศึกษาโครงการด้วยการใช้ระยะเวลา โดยจะมีการศึกษาความเป็นไปได้ ด้วยแนวทางที่อาจเปิดให้ภาคเอกชนเข้ามารับสัมปทานการก่อสร้างสะพาน ซึ่งเป็นแนวทางหนึ่งในการขับเคลื่อนสะพานแห่งนี้ สำหรับโครงการก่อสร้างสะพานเชื่อมระหว่างอำเภอเกาะสมุย จังหวัดสุราษฎร์ธานี กับอำเภอขนอม จังหวัดนครศรีธรรมราช นั้นเกิดจากแนวความคิดที่ต้องการเปิดการแข่งขันด้านการท่องเที่ยว และเพิ่มคุณภาพชีวิตให้กับประชาชนเกาะสมุย และเกาะใกล้เคียง เนื่องจากปัจจุบันการเดินทางเข้าเกาะสมุมยมีสองช่องทาง คือ ทางเครื่องบินและทางเรือเฟอร์รี่ โดยเฉพาะการเดินทางด้วยเรือเฟอร์รี่เป็นการเดินทางที่มีข้อจำกัดทางด้านราคาที่สูง และเวลาที่ใช้เดินทางเข้าและออกจากเกาะสมุยที่ใช้วลานานถึงสองชั่วโมง ทำให้เป็นอุปสรรคต่อการพัฒนาการท่องเที่ยวของเกาะสมุย ทุกประเทศได้มีการพัฒนาการเดินทางไปยังแหล่งท่องเที่ยวที่สำคัญของประเทศตนเอง เพื่อเป็นการอำนวยความสะดวกให้กับนักท่องเที่ยวทั้งในประเทศ และนักท่องเที่ยวต่างประเทศ หากประเทศไทยไม่มีการพัฒนาระบบการเดินทางที่มีประสิทธิภาพยิ่งจะส่งผลให้อนาคตที่นักท่องเที่ยวจะเปลี่ยนสถานที่ท่องเที่ยวแทนเกาะสมุดและหมู่เกาะใกล้เคียง ซึ่งส่งผลกระทบรายได้ดังนั้น การก่อสร้างสะพานเชื่อมเกาะสมุดโดยประมาณ ๒๐ กิโลเมตร จะทำให้เกาะสมุดมีศักยภาพในการแข่งขันที่สามารถสร้างรายได้ให้กับประเทศเพิ่มมากขึ้นกว่าอดีต ที่สำคัญจะส่งผลดีย้ายจากการท่องเที่ยวของเกาะสมุดที่ผู้ประกอบการจะมีรายได้เพิ่มขึ้น และส่งผลถึงการทำงานเพิ่มขึ้นตามไป

ด้วยเช่นกัน การก่อสร้างสะพานเชื่อมเกาะสมุยกับแผ่นดินใหญ่จึงเป็นการเพิ่มศักยภาพแหล่งท่องเที่ยวของประเทศ จึงขอเรียนถามว่า กระทรวงคมนาคมมีความคืบหน้าโครงการสร้างสะพานเชื่อมเกาะสมุยหรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
สฤษฎ์พงษ์ เกี่ยวข้อง
สมาชิกสภาผู้แทนราษฎร พรรคภูมิใจไทย
จังหวัดกระบี่

คำตอบกระทู้ถามที่ ๓๘๕ ร.

ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง การสร้างสะพานเชื่อมเกาะสมุย จังหวัดสุราษฎร์ธานี

ข้าพเจ้า นายสุริยะ จึงรุงเรืองกิจ รัฐมนตรีว่าการกระทรวงคมนาคม ขอตอบกระทู้ถาม เรื่อง
การสร้างสะพานเชื่อมเกาะสมุย จังหวัดสุราษฎร์ธานี ของท่านสมาชิกผู้ทรงเกียรติ ดังนี้

คำถาม กระทรวงคมนาคมมีความคืบหน้าโครงการก่อสร้างสะพานเชื่อมเกาะสมุยหรือไม่
อย่างไร ขอทราบรายละเอียด

คำตอบ กระทรวงคมนาคม ขอเรียนชี้แจงว่า โครงการก่อสร้างสะพานเชื่อมเกาะสมุย
การทางพิเศษแห่งประเทศไทย ได้ดำเนินการศึกษาความเหมาะสมทางด้านวิศวกรรม เศรษฐกิจ การเงิน
และผลกระทบสิ่งแวดล้อมเพื่อดำเนินโครงการทางพิเศษเชื่อมเกาะสมุย เริ่มดำเนินการศึกษาเมื่อวันที่
๑ เมษายน ๒๕๖๖ ระยะเวลาดำเนินงาน ๒๔ เดือน เพื่อเป็นอีกหนึ่งทางเลือกให้ประชาชนผู้ใช้ทาง
ได้รับความสะดวก ปลอดภัยในการเดินทางสู่เกาะสมุยได้มากยิ่งขึ้น รวมทั้งเป็นการเพิ่มศักยภาพ
ด้านการคมนาคมและเพิ่มประสิทธิภาพการเดินทางไปยังเกาะสมุย และส่งเสริมการท่องเที่ยวมากยิ่งขึ้น

ในการดำเนินการศึกษาความเหมาะสมฯ นั้น การทางพิเศษแห่งประเทศไทย ได้ลงพื้นที่
ประชุมร่วมกับหน่วยงานที่เกี่ยวข้องทุกภาคส่วนในจังหวัดสุราษฎร์ธานีและจังหวัดนครศรีธรรมราช
และได้จัดประชุมรับฟังความคิดเห็นของประชาชน ครั้งที่ ๑ (ปฐมนิเทศโครงการ) เมื่อวันที่
๒๖ - ๒๘ สิงหาคม ๒๕๖๖ เพื่อนำเสนอข้อมูลความเป็นมาและความสำคัญของโครงการ แนวคิด
ในการดำเนินงาน และแนวทางเลือกของโครงการ รวมถึงกระบวนการและแผนการดำเนินงาน
ที่เกี่ยวข้อง และได้จัดการประชุมกลุ่มย่อย ครั้งที่ ๑ (นำเสนอแนวทางเลือกของโครงการ)
เมื่อวันที่ ๒๗ - ๓๐ กันยายน ๒๕bon เพื่อนำเสนอแนวทางเลือกและเกณฑ์การคัดเลือกแนวทาง
ของโครงการและเปิดโอกาสให้ผู้ที่มีส่วนเกี่ยวข้องร่วมเสนอข้อคิดเห็น ผลปรากฏว่า จากการดำเนินงาน
ด้านการมีส่วนร่วมและรับฟังความคิดเห็นของประชาชนในพื้นที่และหน่วยงานที่เกี่ยวข้อง ทั้งภาครัฐ
และภาคเอกชน ส่วนใหญ่เห็นด้วยกับโครงการฯ สำหรับการคัดเลือกแนวทางของโครงการ
ได้มีการรวบรวมข้อมูลรายละเอียดที่เกี่ยวข้อง ทั้งข้อมูลสภาพภูมิประเทศ ข้อจำกัดด้านสิ่งแวดล้อม
เพื่อนำมาคัดเลือกแนวทางที่มีความเหมาะสมที่สุด โดยพิจารณาปัจจัยหลักทางด้านวิศวกรรม
และการจราจร เศรษฐศาสตร์ การเงิน และการลงทุน และผลกระทบร่างส่งผลกระทบถึงข้อกำหนด
ด้านพื้นที่ทั้งฝั่งแผ่นดินและฝั่งเกาะสมุย โดยมีจุดเริ่มต้นโครงการอยู่ที่อำเภอโดนสัก จังหวัดสุราษฎร์ธานี
หรืออำเภอขนอม จังหวัดนครศรีธรรมราช และจุดสิ้นสุดโครงการอยู่ที่ตำบลคลิงงาม อ้ำเภอเกาะสมุย
จังหวัดสุราษฎร์ธานี

ปัจจุบันการทางพิเศษแห่งประเทศไทย อยู่ระหว่างการศึกษาคัดเลือกแนวทางที่เหมาะสมของโครงการ โดยคาดว่าจะศึกษาความเหมาะสมของโครงการแล้วเสร็จในปี ๒๕๖๘ นำเสนอด่อนมติดำเนินโครงการในปี ๒๕๖๙ และเปิดให้บริการในปี ๒๕๗๕